Il-Prim Ministru Robert Abela qal li l-Kap tal-Oppożizzjoni Bernard Grech jrid jipperikola l-impjiegi tan-nies meta qed jipproponi l-ħlas lura ta' €6.5 miljun fi ħlasijiet żejda għall-kontijiet tad-dawl u l-ilma. Meta kien qed jitkellem f'intervent telefoniku fuq l-istazzjon tar-radju tal-Partit Laburista, Abela qal li l-proposti tal-PN mhumiex studjati u mibnija fuq nofs rapport illikjat. Il-Kap tal-PL stqarr li l-Gvern radd lura €500 miljun fil-bwiet tal-familji u n-negozji fi roħs fil-kontijiet tad-dawl u ilma. Fl-istess mod, Grech ma jafx kemm jiswa l-proposta li għamel li jixtri lura Ħondoq ir-Rummien. "Jisma' xi ħaġa u sagħtejn wara jgħid li għandu soluzzjoni fuq Ħondoq ir-Rummien. Kien Gvern Nazzjonalista li fl-2006 biddel il-pjanijiet lokali u bexxaq il-bieb għall-iżvilupp f' Ħondoq," stqarr Abela. Iktar minhekk, il-Prim Ministru nsista li wara l-proposta ta' Grech li jixtri lura Ħondoq ir-Rummien hemm skop ulterjuri. "Min illum qed jagħti pariri lil Grech fuq Ħondoq hu l-istess persuna li kien nvolut fl-eżerċizzju tal-2006. Hawn xi ħadd li jmur jgħid li jrid jixtri xi ħaġa u ma jafx kemm tiswa?" staqsa Abela. Bl-istess mod, Gvern Nazzjonalista wiegħed li se jnaqqas l-income tax u ma għamiliex. Oppożizzjoni negattiva u mhux kredibbli Il-Prim Ministru qal li l-Oppożizzjoni għandha żewġ problemi – in-nuqqas ta' kredibiltà u n-negattività. "Fid-diskors tiegħu waqt il-konferenza organizzata mill-Presidenza dwar l-Istat tan-Nazzjon, l-Kap tal-Oppożizzjoni ma nissilx lanqas kelma waħda pożittiva," kkumenta Abela. "L-istess din il-ġimgħa fil-parlament. Possibbli ġej minn Kunsill Ewropew li għamlu eloġju għal pajjiżna li lħaqna il- herd immunity u l-kap tal-oppożizzjoni mank jgħid kelma pożittiva waħda! Lanqas kelma waħda pożittiva għan-nies li taw ħajjithom f'dawn l-aħħar xhur. Ma ssellmilhomx lill-ħaddiema tas-settur tas-saħħa?" staqsa Abela. Meta jasal il-waqt, in-nies jiddeċidu! La Jien u lanqas hu "Kien hemm stħarriġ fil-konferenza tal-President li qed juru b'mod ċar x'inhuma s-sentiment tas-soċjetà… Meta jasal il-waqt in-nies jiddeċidu! La Jien u lanqas hu…magħna fejn qieghed," insista l-Prim Ministru. Il-Prim Ministru qal li l-mira tal-Gvern għad-diċenju li jmiss se tkun li jagħmel minn Malta ċ-ċentru tal-eċċellenza. "F'dawn l-aħħar snin neħħejna d-distakk mal-average Ewropew issa jridu nsiru ċentru tal-eċċellenza," qal Abela. Huwa qal li l-ekonomija hija biss għodda u is-suċċess jitkellem bil-esperjenzi tan-nies. F'termini ta' aspirazzjonijiet tan-nies, żgur li l-Housing jibqa' suċċess kbir tal-Gvern, insista l-PM. Tonqos il-lista ta' stennija għal Housing Soċjali "Fil-qasam tal-Housing, fl- 2017 kien hemm 3,300 peruna fil-Waiting List, fl-2020 dawn naqsu għal 1,900 persuna biss, tnaqqis ta' 42%! U dan kollu qabel jibdew jiġu allokati il-binijiet il-ġodda. "Kien hemm kwazi 600 applikazzjoni ġdida għal housing fl-2017. Fl-2020, adawn naqsu gaħa 240 applikazzjoni ġdida. "Fis-suq tal-kera, saħħana l-benefiċċju tal-kera, 1,060 familji saru sidien ta' darhom. Dalwaqt inawguraw l-ikbar proġett ta' housing mis-snin 70 'l hawn. "Il-Gvern qatt ma jista' jinsa' il-prinċipju tal-ħarsien soċjali," temm jgħid Abela. .td_uid_3_60bcc9cf290f8_rand.td-a-rec-img{text-align:left}.td_uid_3_60bcc9cf290f8_rand.td-a-rec-img img{margin:0 auto 0 0}